**ΒΑΣΙΚΕΣ ΕΝΝΟΙΕΣ OΠΤΙΚΗΣ ΕΠΙΚΟΙΝΩΝΙΑΣ**

Α ́ ΕΞΑΜΗΝΟ 2023-2024

ΚΑΘΗΓΗΤΗΣ: Δρ. Γιώργος Δ. Ματθιόπουλος

**1η ΑΣΚΗΣΗ ΣΥΝΘΕΣΗΣ**

Σχεδιάστε μία γραφιστική σύνθεση/αφίσα με έμπνευση από το αρχιτεκτονικό

σύνολο της ΕΘΝΙΚΗΣ ΒΙΒΛΙΟΘΗΚΗΣ ΤΗΣ ΕΛΛΑΔΟΣ στο Κέντρο Πολιτισμού – Ίδρυμα Σταύρος Νιάρχος (ΚΠΙΣΝ) χρησιμοποιώντας ΜΟΝΟ την τεχνική των ευθείων γραμμών (κάθετες, οριζόντιες ή διαγώνιες με χάρακα) σε διαφορετικά πάχη ή είδη γραμμής.

Η εικονογράφηση δεν πρέπει να είναι πιστή αντιγραφή από φωτογραφίας,

αλλά να αντανακλά την αρχιτεκτονική σύνθεση.

Συμπεριλάβετε τη λέξη ΠΟΛΙΤΙΣΜΟΣ στη σύνθεση (ΤΥΠΩΣΤΕ ΤΗ ΑΠΟ ΕΚΤΥΠΩΤΗ στο μέγεθος που θέλετε).

ΑΠΑΓΟΡΕΥΕΤΑΙ Η ΧΡΗΣΗ ΠΡΟΓΡΑΜΜΑΤΩΝ ΗΛ. ΥΠΟΛΟΓΙΣΤΗ για τη σύνθεση.

Μέγεθος: Α3 όρθιο.

Παρουσιάστε 3 διαφορετικά προκαταρτικά προσχέδια με μολύβι/μελάνι.

**Ανάλυση:** Στόχος είναι η κατανόηση της ανάπτυξης διαφορετικών γραφιστικών

προσεγγίσεων (σκηνοθεσία) πάνω σε ένα πρόβλημα οπτικής επικοινωνίας με

γραφιστικά εργαλεία και μέσα. Όλα τα προβλήματα μπορούν να αναλυθούν

και να κατηγοριοποιηθούν κάτω από ενότητες νοημάτων. Να μελετηθούν

αντιπροσωπευτικές έννοιες δομής του κτηριακού συγκροτήματος που θα βοηθήσουν

στην κατανόηση του σχεδιαστικού χώρου και στις δυναμικές απεικόνισης που

αναπτύσσονται μέσα σε αυτόν.

Τα αποτελέσματα του πειραματισμού των συσχετισμών (όγκου, φωτός, αναλογιών κ.ά.)

με περιορισμό γραφιστικών εργαλείων (μόνο ευθείες γραμμές) είναι ζωτικής

σημασίας για την ανάπτυξη της στοχευμένης επικοινωνίας και βοηθούν στην

ανάπτυξη προσωπικού αφαιρετικού ύφους.

Επειδή οι σχεδιαστικές ικανότητες αναπτύσσονται και γίνονται πιο περιεκτικές μέσα

από την ανεύρεση πολλών λύσεων για ένα γραφιστικό πρόβλημα, είναι απαραίτητη

η δημιουργία πολλαπλών (τριών) προσχεδίων με στόχο την ανεύρεση της πιο

αποτελεσματικής λύσης.